A avut loc infatisarea din cazul de la Gradina Botanica din Craiova, care a socat Romania anul trecut. În fața magistraților, criminalul a făcut o serie de declarații care i-au lăsat pe toți cei prezenți muți de uimire.
Adolescentul acuzat de omor în Grădina Botanică din Craiova a făcut o declarație șocantă în instanță. Astăzi, el a fost audiat la Tribunalul Dolj și a mărturisit că a atacat cuplul pentru că nu putea suporta să vadă oameni fericiți.
Criminalul a spus că i-a atacat pe cei doi tineri din Grădina Botanică cu un cuțit pe care îl avea în rucsac, motivând că avea o mască și mănuși pe care le folosea la petrecerile de Halloween.
Au fost audiați și părinții victimelor și a doua victimă, un tânăr de 20 de ani, care a fost salvat de medici la spitalul din Craiova.
Tatăl Melisei, eleva ucisă în Grădina Botanică din Craiova, a reacționat puternic astăzi în fața tribunalului, acolo unde asasinul fiicei sale a părăsit sala de judecată. Copleșit de durerea pierderii, bărbatul a atacat cu pumnii caroseria dublei în care era transportat criminalul, îndepărtat cu greu de jandarmi.
Incidentul a avut loc după ce ancheta în dosarul crimei a adus la lumină detalii tulburătoare. Deși asasinul în vârstă de 17 ani și-a premeditat gestul, acesta nu cunoștea victima. Oamenii legii au confirmat că nu existau legături prealabile între tânărul criminal și Melisa.
Familia Melisei și colegii acesteia s-au adunat în fața instanței de judecată, purtând pancarte care cereau dreptate pentru tânăra ucisă.